


ДО 
ОБЩИНСКИ СЪВЕТ 
КЪРДЖАЛИ
                                                                                
П Р Е Д Л О Ж Е Н И Е
ОТ ВЕСЕЛИНА ТИХОМИРОВА – ЗАМЕСТНИК-КМЕТ НА ОБЩИНА КЪРДЖАЛИ,
За Кмет на Община Кърджали, съгласно Заповед за заместване № 284/17.03.2026 г. на Кмета на Община Кърджали


ОТНОСНО: Даване на съгласие за придобиване на право на ползване върху поземлен имот горска територия, във връзка с извършването на теренни археологически проучвания и консервация на недвижимата културна ценност с национално значение - Археологически комплекс „Перперикон“
      

УВАЖАЕМИ  ГОСПОЖИ И ГОСПОДА ОБЩИНСКИ  СЪВЕТНИЦИ,

С Решение на Министерски съвет № 673/17.09.2021 г. на Община Кърджали са предоставени права за безвъзмездно управление на недвижима културна ценност - археологически комплекс „Перперикон” за период от 10 години.
 Решението не третира  поземлените имоти, в които е разположен комплекса и те са с предоставени права на управление на Министерство на земеделието, храните и горите. 
С  Решение № 394 от 25.05.2023 г. на Министерски съвет е учредено безвъзмездно право на ползване върху поземлени имоти горска територия в полза на Община Кърджали за срок от 3 години. 
Съгласно чл. 69, ал. 1, т. 3 от Закона за горите, право на ползване върху поземлени имоти в горски територии може да се учреди за извършване на теренни проучвания и консервация на археологически ценности - за срок не по-дълъг от три години.
Правото на ползване бе учредено във връзка с извършване на дейности по консервация на Археологически комплекс „Перперикон“, като част от обект „Експониране и социализация, консервация, реставрация и архитектурно-строителни работи на археологически комплекс „Перперикон“, Община Кърджали“ по проект „Перперикон – храм на боговете и дом на цивилизациите“, осъществен с комбинирано финансиране по процедура BG16RFOP001-6.002 „Развитие на туристически атракции”, Приоритетна ос 6 "Регионален туризъм" на ОП "Региони в растеж" 2014 -2020 г.
С Решение № 42 от 19.01.2026 г. на Министерски съвет са предвидени средства за извършване през 2026 г. на нови теренни археологически проучвания на Археологически комплекс „Перперикон“. 
За провеждането на тези теренни археологически проучвания и консервация на археологически комплекс „Перперикон“ е необходимо Община Кърджали на основание чл. 69, ал. 1, т. 3 от Закона за горите отново да получи право на ползване върху поземлените имоти, в които е разположен комплекса. 
Теренни археологически проучвания ще се провеждат в частта от археологическия комплекс, разположена в поземлен имот, горска територия с идентификатор 16267.41.18. 
Съгласно разпоредбите на чл. 34, ал. 2 от Закона за общинската собственост за придобиване на ограничени вещни права върху имоти е необходимо решение на Общински  съвет.
Предвид гореизложеното, предлагам Общински съвет-Кърджали да разгледа и обсъди следния проект на решение: 



ПРОЕКТ


Р Е Ш Е Н И Е 

На основание чл. 21, ал.1, т. 8 и т. 23 и ал. 2 от ЗМСМА и във връзка с чл. 34, ал. 2 от Закона за общинската собственост и чл. 11, ал. 1 от Наредбата за реда за придобиване, управление и разпореждане с общинско имущество на Община Кърджали, Общински съвет - Кърджали реши:
1. Във връзка с извършването на теренни археологически проучвания и консервация на недвижимата културна ценност с национално значение - Археологически комплекс „Перперикон“, дава съгласие Община Кърджали да придобие право на ползване върху поземлен имот в горска територия с идентификатори 16267.41.18, обхващащ част от археологически комплекс „Перперикон”. 
2. Упълномощава Кмета на Община Кърджали да подписва всички документи, включително и договори,  свързани с учредяването на ограниченото вещно право, посочено в т. 1 от настоящото решение.  



ЗА КМЕТ НА
ОБЩИНА КЪРДЖАЛИ:……………..................
      /Веселина Тихомирова/


Съгласувал:  
Первин Ахмед
Началник на отдел ОКМДСТ

Осман Алиев
Старши юрисконсулт

Нермин Мехмед
Секретар на Община Кърджали

Изготвил:
Христо Момчев
Главен специалист в отдел ОКМДСТ

